DEĊIŻJONI TAL-KUMMISSJONI
tas-16 ta’ Awwissu 2005
li temenda l-Anness XI għad-Direttiva 2003/85/KE dwar il-laboratorji nazzjonali f’ċerti Stati Membri
(notifikata taħt dokument numru C(2005) 3121)
(Test b'relevanza għaż-ŻEE)
(2005/615/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2003/85/KE tad-29 ta’ Settembru 2003 dwar miżuri Komunitarji għall-kontroll tal-marda ta’ l-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u 91/665/KEE u li temenda d-Direttiva 92/46/KEE (1), u b’mod partikolari l-Artikolu 67(2) tagħha,
Billi:
(1)
Għal raġunijiet ta’ sigurtà huwa importanti li tinżamm aġġornata lista ta' laboratorji nazzjonali awtorizzati biex jimmaniġġjaw l-vajrus ta’ l-ilsien u d-dwiefer.
(2)
L-awtoritajiet kompetenti tad-Danimarka, tal-Ġermanja u tal-Polonja infurmaw lill-Kummissjoni uffiċjalment dwar il-bidliet fil-laboratorju ta’ referenza nazzjonali għall-marda ta’ l-ilsien u d-dwiefer.
(3)
L-awtoritajiet kompetenti tas-Slovakkja infurmaw uffiċjalment lill-Kummissjoni dwar l-arranġamenti li għamlu skond l-Artikolu 68(2) tad-Direttiva.
(4)
Għal raġunijiet ta’ ċarezza jidher xieraq li jiġu elenkati l-Istati Membri fl-ordni tal-kodiċi tal-pajjiż ISO.
(5)
Jeħtieġ li tiġi adattata lista ta’ laboratorji nazzjonali awtorizzati li jimmaniġġjaw il-vajrus ta’ l-ilsien u d-dwiefer u li tiġi emendata l-Parti A ta’ l-Anness XI għad-Direttiva 2003/85/KE skond dan.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Il-lista ta’ laboratorji Nazzjonali awtorizzati li jimmaniġġjaw il-vajrus ta’ l-ilsien u d-dwiefer fil-Parti A ta’ l-Anness XI għad-Direttiva 2003/85/KE hija sostitwita mit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar is-16 ta’ Awwissu 2005.